  Виталий Пронин К. Сунцов Фото: udmurt.ru Промышленной предприятиос 7,3 процентлы ичигес вуз поттӥзы, 10 процентлы ӧжытгес му вӧй кыскемын, вуз карон 4,6 процентлы кулэсмиз. Уката секыт йӧтӥз калыкез сюдонэн вырись предприятиослы — табышсы 20,7 процентлы кулэсмиз. Та сярысь Кун Кенешлэн 16-тӥ феврале ортчем сессияз Правительстволы сӥзем час дыръя вераз Правительстволэн Тӧроезлэн нырысетӥ воштӥсезлэсь ужзэ быдэсъясь Константин Сунцов. — Таин ӵош ик азинлыко ужазы гуртоос но лэсьтӥськисьёс, — пусйиз со. — Гурт хозяйствоос 4,3 процентлы тросгес вуз поттӥзы, лэсьтӥськонэн вырись предприятиос 54 миллиард манет тыр пуктӥськизы. Элина Кумачёва  